text: Romelu Lukaku heldur á við at skora og seta met fyri Belgia.
text: #000001
text: Romelu Lukaku er flúgvandi í Russlandi. 25-ára gamli áleyparin skoraði í dag tvey mál í 5-2 sigrinum hjá Belgia á Tunesia. Lukaku skoraði eisini tvey mál ímóti Panama í 3-0 sigrinum í fyrsta dystinum.At skora meira enn eitt mál í tveimum dystir á rað í einum HM-endaspæli er óvanligt. Hetta er ikki hent síðani 1986. Tá var tað ein ávísur lítil og genialur leikari hjá Argentina, ið framdi hetta. Diego Maradona skoraði tvey mál í bæði kvartfinaluni og í hálvfinaluni í endaspælinum í Meksiko. Gott nokk var tað fyrsta av hesum fýra málunum skorað við hondini, men einki bilti hinum málinum ímóti Onglandi. Argentina vann 2-1, og í hálvfinaluni skoraði bóltsnillingurin bæði málini í 2-0 sigrinum á Belgia. Júst Belgia eigur nú ein tvífaldan málskjútta í tveimum fylgjandi dystum. Hetta eru ikki eins avgerandi mál í eins avgerandi dystum, sum Maradona skoraði síni í. Men tað er eingin ivi um, at Belgia og Lukaku hava fingið eina góða byrjan í Russlandi. Og so er spurningurin, um Lukaku kann verða við til at føra Belgia til heiðurs, eins og Maradona gjørdi tað í 1986.Sterki áleyparin úr Manchester United varð tikin út tíggju minuttir inn í 2.hálvleik í dag, tá dysturin var avgjørdur. Lukaku fekk ein snudd, og varð harvið spardur. Tað kann hugsast, at hann hevði skorað fleiri enn tvey mál, um hann varð verandi á vøllinum.Romelu Lukaku skrivaði meira søgu í dag, tí við málunum er hann tann belgiski leikarin við flest málum í endaspølum í søguni. Í HM 2014, EM 2016 og so í tveimum teimum fyrstu dystunum í Russlandi er Lukaku komin uppá 7 mál í endaspølum. Lukaku hevur 17 mál í teimum seinastu ellivu dystunum fyri Belgia, har hann bert er farin av vøllunum uttan at skora. Sosttat er mest skorandi leikarin á belgiska landsliðnum nakrantíð glóðheitur. Eftir tveir dystir er hann deildur toppskjútti í HM saman við Cristiano RonaldoBelgia er so gott sum víðari til áttandapartsfinaluna, og spælir seinasta bólkadystin ímóti Onglandi hósdagin. Har er Lukaku meldaður ivasamur.
text: #000002
text: Bresta saman um finalupláss í annaðkvøld
  U15-genturnar skúgvaðu alla mótstøðu av vegnum
  13 nýggir venjarar fingið prógv
text: #000004
text: U15-genturnar skúgvaðu alla mótstøðu av vegnum
text: #000006